વાલ્મીકિ રામાયણ મુજબ, જ્યારે ભગવાન શ્રીરામ પોતાની સેના સહિત લંકા જઈને રાવણ સાથે યુદ્ધ કરવા ઈચ્છતા હતા, તે સમયે માર્ગમાં દરિયો હોવાના કારણે તે શક્ય નહોતું થઈ શકતું. તે સમયે વાનરો અને રીંછની સેનાએ 5 દિવસમાં રામસેતુનું નિર્માણ કર્યું હતું. પહેલા દિવસે 14 યોજન, બીજા દિવસે 20 યોજન, ત્રીજા દિવસે 21 યોજન, ચોથા દિવસે 22 યોજન અને પાંચમા દિવસે 23 યોજન પુલ બનાવ્યો હતો. આ રીતે કુળ 100 યોજન લંબાઈનો પુલ દરિયા પર બનાવવામાં આવ્યો હતો. આ પુલ 10 યોજન પહોળો હતો. (એક યોજન આશરે 13થી 15 કિલોમીટર)